Az előző videót 1922-nél hagytuk félbe,
októberben, mikor több százezer
fasiszta vonult Rómába,
melynek eredményeként a király
Benito Mussolinit helyezi hatalomra,
és ez a kép itt
Mussolinit ábrázolja, amint hatalomra kerül
a római menetelés folyományaként.
És nem csak a miniszterelnőki hivatalt kapja meg,
hanem diktátori hatalmat,
egy egész évre.
Ezt a diktátori hatalmat támogatták
a feketeingesek, ez a lazán szervezett,
afféle félkatonai szervezet.
Arra használja fel ezt a hatalmat,
és hogy saját karhatalom fölött rendelkezik,
hogy egyre nagyobb hatalmat biztosítson magának
az elkövetkező években.
1923-ra a feketeingeseket
hivatalos nemzetőrséggé, egyfajta
önkéntes nemzetőrséggé nyilvánítja, az ország védelmére.
Olaszul nevük rövidítése MVSN.
Tehát a feketeingeseket hivatalossá teszik,
MVSN néven.
Azt is eléri, hogy a parlament, a törvényhozás
elfogadja az úgynevezett Acerbo-törvényt.
Acerbo-törvény,
biztos rosszul ejtem ki,
Acerbo-törvény.
És ez egy érdekes dolog, mert ez a törvény
megengedi, hogy bármelyik párt szerez is parlementi többséget,
mindegy melyik párt a legjelentősebb a miniszertanácsban,
a parlamentben,
az a párt, ha a választásokon csak a szavazatok több, mint 25%-át megszerzi,
akkor a parlamentben 2/3-os többséget kap.
Ami furcsa, mert rendszerint
a parlamentáris rendszerben,
ha mondjuk, tiéd a legnagyob párt,
és a szavazatok 26%-át szerzed meg, az még mindig
nem ad elég parlamenti szavazatot a többségi kormányzáshoz.
Koalícióra kell lépni
más pártokkal,
hogy kormányt alakíthass.
De e törvény szerint,
aki megszerzi a szavazatok relatív többségét,
akire a legtöbben szavaztak, még ha nem is feltétlenül a szavazók többsége,
az alapból megkapja a parlamenti többséget.
Gondolhatod, miért akarták ezt a fasiszták annyira.
Úgy érezték, a szavazatok 25%-át meg tudják szerezni,
egyfelől a népszerűségük által,
másfelől a feketeingesek kényszerítő taktikája segítségével ,
és ez nagyobb hatalmat ad nekik a törvényhozásban.
A nagy kérdés, miért fogadta el
a törvényhozás ezt a törvényt?
Hiszen ekkor még a fasiszták pártja
nem volt egy jelentős párt.
Nem volt többségük a parlamentben.
Pontosan ezért akarták elfogadtatni,
mert nem volt meg a parlamenti többségük.
És ez is a történelem nagy kérdéseinek egyike.
Vannak, akik szerint az emberek
beleszerettek a fasisztákba.
Imádták Mussolinit.
Vágytak az erős kezű vezetésre.
Nem akartak koalíciós kormányt.
Egy olyan kormányt akartak,
ami képes cselekedni.
Másrészt viszont a szavazáskor
ott voltak a feketeingesek is a teremben.
Az is egy magyarázat,
hogy a megfélemlítés is közrejátszott.
De mondanom sem kell, az Acerbo-törvényt elfogadták.
Az a vicces az egészben, hogy teljesen feleslegesen.
1924-ben, amikor ténylegesen megtartották a választásokat
a fasizták megszerezték a szavazatok 2/3-át.
A fasizták megszerezték a szavazatok 2/3-át.
Olaszországban sokan ma is és annak idején is úgy érezték,
választási csalás történt.
Úgy vélték, a fasiszták azért
szereztek olyan sok szavazatot,
mert megfélemlítették az embereket.
És csaltak a választások során.
Megsemmisítették mások szavazatait.
Az egyik leghangosabb egyén,
aki kritizálta a fasisztákat
a hatalomért folytatott harcban alkalmazott eszközeik miatt,
Giacomo Matteotti volt.
Ő egy könyvet is írt a fasisztákról.
Két erőteljes beszédet tartott
a minisztertanácsban, ahol arról beszélt,
jobban mondva a parlament alsóházában,
ahol a korrupcióról beszélt,
és a fasiszták erőszakos fellépéséről.
Pár nappal ezen beszédek után
meggyilkolták a feketeingesek.
Tehát erőszakos halált halt
a feketeingesek kezei által,
ami Mussolinira is,
legalább is eleinte, rossz fényt vetett.
De ő nem akart gonosztevőnek látszani,
aki csak úgy meggyilkoltat embereket.
Nem tisztázott, hogy valójában Mussolininek
volt-e szerepe ebben a gyilkosságban egyáltalán,
de az ő követői hajtották végre.
Giacomo Matteotti meggyilkolása elleni tiltakozásul
az egész Szocialista Párt
bojkottálta a Parlamentet.
Ez az ún. aventinusi kivonulás,
vagyis annak 20. századi megfelelője.
Aventinusi kivonulás.
Azért nevezik így, mert ha visszamegyünk
a Római Birodalom idejébe, 2500 évvel ezelőttre,
a köznép, vagyis a plebejusok a szigorú uralom elleni tiltakozásuk jeléül
kivonultak az Aventinus-dombra.
Mivel itt is hasonló történt, ezért nevezék el róla.
A szocialisták azért cselekedtek így,
mert remélték, hogy ha bojkottálják a parlamentet,
azzal meggyőzik a királyt, hogy távolítsa el
Benito Mussolinit.
Mussolini kezei, ahogy már említettem, meg vannak kötve.
Nem igazán tudja, mit tegyen.
Mindezek tetejébe a feketeingesek is nyomasztják, mondván:
„ha nem veszed kézbe a dolgokat,
ha nem válsz erős vezetővé,
akkor nélküled folytatjuk.
Még az is megtörténhet, hogy eltávolítunk a tisztedről, Mussolini uraság."
Így 1925 elején Mussolini megtartja
híres januári beszédét.
Tehát 1925, a híres januári beszéd.
Ezt tekintik úgy, mint hivatalos kezdetét
a diktatúrának.
És ahelyett, hogy az aventinusi kivonulás
alá ásta volna Mussolini hatalmát,
mivel a király nem menesztette őt,
Mussolini hatalma igazából megerősödött.
Ürügyként használta fel.
Azt mondta: „lám, ezek a képviselők mind
saját akartukból maradtak távol a parlamentből,
lényegében lemondtak a helyeikről.”
És betiltotta az Olasz Szocialista Pártot.
Összefogott a feketeingesekkel,
felelősséget vállalt értük.
Bár a közvetlen felelősséget nem vállalta
Giacomo Matteotti halála ügyében,
de a feketeingesekért igen,
és mindezt klasszikus Mussolini-stílusban tette,
egy komplikált érvrendszert állítva fel, miszerint
az erő és az erőszak stabilitást hoz majd Olaszország népének.
Nyilvánvalóan kiváló szónok volt,
roppant karizmatikus.
És így megszerezte mindazt a hatalmat, amit akart.
1925 végén
elfogadja a parlament azt a törvényt,
amellyel lényegében nem marad ellenőrző hatalom
Mussolini felett.
Ahogy haladunk előre az időben, 1926-ba,
a fasiszták Mussolni vezetésével egyre inkább
teljes ellenőrzésük, hatalmuk alá vonják Olaszországot.
1926-ban betiltanak minden más pártot.
Tehát minden más pártot betiltanak.
Kényszerítik az embereket, hogy lépjenek be
a fasiszta pártba, ha kormányzati
vagy akár bármilyen más hivatalhoz akarnak jutni.
Ellenőrzik a sajtót.
Kezdik kiépíteni egy nagyon erős
államrendőrség rendszerét.
Ha mindez ismerősnek tűnik azok alapján,
amit eddig tanultunk a nácizmusról, az nem véletlen.
Hitler csodálta Mussolinit.
Sőt, Mussolini római menetelése inspirálta
Hitlert a müncheni sörpuccs végrehajtására, 1923-ban.
Mussolini sok olyan taktikáját amivel a hatalomra tudott jutni
látjuk majd megismétlődni,
amikor 7 évvel később Hitler is hatalomra jut.